cyanic-selkie/wikianc huggingface dataset:
Jumeira-stranda
Jumeira-stranda er ei kvit sandstrand som ligg i og er kalla opp etter bydelen Jumeirah i Dubai. Ho strekkjer seg langs kysten sør for den historiske delen av byen til krysset ved The Palm Jumeirah og endar mellom sørenden av Jumeirah Beach Residence (like ved Dubai Marina) og hamneanlegget i Jebel Ali.
Mike Howlett
Seint i 1960-åra var Howlett bassist i det australske popbandet The Affair. Gruppa reiste til England etterr rå ha vunne Hoadley's Battle of the Sounds og Howlett slo seg ned i London. I 1973 vart han med i den britiske progressiv rock-gruppa Gong, der han vart verande til 1977.
Jumeira-stranda
Det ligg mange store hotell, ferieanlegg og bustader langs stranda, som hotellet Burj Al Arab, Wild Wadi Water Park, Jumeirah Beach Hotel og det gammaldagse Madinat Jumeirah, eit hotell og kjøpesenter.
Mike Howlett
Etter Gong skipa Howlett det kortvarige bandet Strontium 90, som bestod av han sjølv, Sting, Stewart Copeland og Andy Summers. Howlett var frontmann i bandet, som vart oppløyst då Summer slutta for å bli med Copeland og Sting i eit anna prosjekt, The Police.
Nokre månader etter Strontium 90 var oppløyst, fekk Howlett saman studiobandet The Radio Actors, med Gong-kompisen Steve Hillage på sologitar og Sting på solovokal. Bandet gav berre ut ein singel, ,«Nuclear Waste» med «Digital Love», som kom ut på CD i 1995.
I 1980-åra vart Howlett ein etterspurt produsent. Han produserte mange hitsinglar og album for leiande new wave-artistar som A Flock of Seagulls, The Alarm, China Crisis, Martha & the Muffins, Orchestral Manoeuvres in the Dark, Stephen Duffy, Gang of Four og Comsat Angels. Han produserte òg albumet Secret Secrets for Joan Armatrading i 1985.
Howlet var stundom med i Gong på ymse konsertar kring i verda. I 1993 starta han sitt eige plateselskap, Mauve, som gav ut album av Rafa Russo, Debbie Cassell og Jay Fisher. Frå 2005 til 2009 var Howlett styreformann i The Music Producers Guild (MPG).
Howlett tok doktorgrad i musikkproduksjon i 2009 og har halde foredrag i musikkteknologi ved fleire universitet. I 2009 vart han leiar for musikkavdelinga til Queensland University of Technology i Brisbane i Australia.
Jackie Jackson
Sigmund Esco «Jackie» Jackson er det nest-eldste barnet i den musikalske Jackson-familien frå Gary i Indiana. Jackie var det eldste av medlemmene i The Jackson 5.
Magne Dæhli
Aktiv
Magne Dæhli deltok på dei norske stafettlaga som vann sølv i VM 2012 og 2015, siste året som ankermann. Han heldt fram som ankermann dei neste tre åra og fekk gleda av å springe Noreg inn til tre strake fyrsteplassar. Dei to fyrste åra var han på lag med Olav Lundanes, dei to siste med Eskil Kinneberg.
Dæhli vart norsk meister på klassiskdistansen i 2013. Hans einaste siger i ei verdscuptevling kom i finske Lohja 28. mai 2017.
Jackie Jackson
Biografi
Jackie Jackson var med i The Jackson 5 frå byrjinga, der han song høg tenor. Han var likevel tidleg ute med solokarriere, og gav ut den fyrste soloplata si i 1973 med namnet Jackie Jackson. The Jackson 5 skifte namn til The Jacksons då dei bytte plateselskap i 1975, men Jackie var med heile tida fram til midten av åttitalet. Den andre og til no, siste soloplata hans kom i 1989, under tittelen Be The One.
I dag bur Jackie Jackson i Las Vegas der han driv to plateselskap. Han har to born frå fyrste ekteskapet sitt, og eldste sonen hans er i dag rappar, kjend under artistnamnet DEALZ.
Tidsskriftet Kapital
Kapital er eit norsk tidsskrift med redaksjon i Oslo som skriv nyhende om næringsliv, børs, finans og økonomisk politikk. Det vart stifta i 1971 av Trygve Hegnar, som enno er redaktøren til bladet. Bladet kjem ut annankvar torsdag.
Bakgrunn
Kapital kom ut for første gong i 1971. Det førte til ei total endring av norsk næringslivsjournalistikk, frå servil dekking til kritisk omtale. Bladet er mellom anna kjent for si liste over dei 400 rikste i Norge, etter mål av den berømte lista til det amerikanske tidsskriftet Forbes. Det er òg kjend for portrettintervju skrivne av Niels Chr. Geelmuyden. Kapital har òg avslørt fleire kritikkverdige tilhøve i norsk nærings- og samfunnsliv. Mellom anna vart Finance Credit, dem største bedragerisaka i norsk historie, avslørt i Kapital. Den tøffe linja til bladet har medført fleire injuriesøksmål eller truslar om søksmål, men med unntak av OBOS-saka frå 1979 – etter at Kapital tidlegare hadde avslørt smøring i OBOS, men ikkje påvist at smøringa gav resultat – har bladet vunne alle sakene.
Fleire kjende personar har vore tilsett i Kapital gjennom tida. Det gjeld mellom andre Svein Støle frå meklarhuset Pareto, Knut Ivar Skeid og Odd Harald Hauge. Dei to sistnemnde starta Nettavisen saman.
Igor Paklin
Igor Paklin er ein tidlegare friidrettsutøvar frå Frunze i Kirgisistan. Han deltok internasjonalt i høgdehopp for Sovjetunionen og seinare Kirgisistan. Paklin vann EM-gull i øvinga i 1986 og VM-sølv i 1987.
Aktiv
Paklin høyrde til verdseliten i høgdehopp frå 1983-sesongen. Han kom då på delt fjerdeplass under friidretts-VM i Helsingfors, på same høgda som bronsevinnaren. Same sesongen vann han høgdetevlinga under universiaden i kanadiske Edmonton. To år seinare forsvarte Paklin universiadetittelen då han i japanske Kobe sette verdsrekord med 2,41 meter den 4. september 1985, ein verdsrekord som stod til 30. juni 1987 då svenske Patrik Sjöberg hoppa ein centimeter høgre.
Prestasjonen i Kobe var den ypparste Paklin stod for. Året etter vann han høgdehopp under EM 1986 i Stuttgart med 2,34 m, og vinteren 1987 sigra han i innandørs-VM i Indianapolis i USA med å svinge seg over 2,38 m. Nett like høgt hoppa Paklin under VM 1987 i Roma, med det vart han sølvvinnar på same høgda som landslagskameraten, gullmedaljøren Gennadij Avdejenko.
Paklin deltok i store meisteskap fram til 1993, men hamna litt lengre nede på resultatlista for kvar einaste gong.
Annika Billstam
Annika Billstam er ein svensk tidlegare orienteringsløpar frå Uppsala. Ho vart verdsmeister på klassisk-distansen i 2011 og på mellomdistansen i 2014 og 2015. Perioden 2007-15 vann ho 14 medaljar i verdsmeisterskap.
Aktiv
Billstam vann den fyrste av sju stafettmedaljar under VM 2007, ein sølvmedalje. I åra frå 2008 til -15 sanka ho ytterlegare medaljar med svenske stafettlag, fem av dei i bronse og ein i sølv.
Billstam kom på bronseplass på klassisk-distansen i VM 2008. Tre år seinare vann ho gullmedaljen på den same distansen då VM 2011 vart avvikla i Savoie i Frankrike. Deretter sikra ho seg to individuelle bronsemedaljar ved VM 2012 og sølvmedaljen på kortdistansen ved VM 2013. I Italia i 2014 vann ho VM-gullet på mellomdistansen, ein prestasjon ho gjentok under VM 2015 i Skottland.
Billstam vann tre verdscup-tevlingar. Frå europameisterskap i orientering har ho ein einsleg bronsemedalje frå stafetten i Falun i 2012.
Fylkesveg 129 i Aust-Agder
Fylkesveg 129 i Aust-Agder går mellom Myra og Vika i Arendal kommune. Vegen er 2,9 km lang.
Cupvinnarcupfinalen i fotball 1965
Cupvinnarcupfinalen i fotball 1965 fann stad på Wembley stadion i London 19. mai 1965, framfor 97 974 tilskodarar. London-laget West Ham United vann finalen, den 5. i sitt slag, med siffera 2-0 over vesttyske 1860 München.
Kampen
Etter ein mållaus fyrste omgang vart kampen avgjort vel midtvegs i den andre. Fyrst spelte Ronnie Boyce fri høgrevengen Alan Sealey, som skåra frå kort hald i det 70. minutt, og allereie to minuttar seinare la same karen på til 2-0 etter at 1860-målvakta ikkje klarte å fange eit innlegg frå Bobby Moore.
István Zsolt frå Ungarn dømde kampen.
Laga
West Ham stilte fylgjande 11, alle saman englendarar; Jim Standen, Joe Kirkup, Ken Brown, Bobby Moore (kaptein), Jack Burkett, Martin Peters, Ronnie Boyce, Brian Dear, Alan Sealey, Geoff Hurst og John Sissons.
1860 München mønstra; Petar Radenković, Manfred Wagner, Hans Reich, Wilfried Kohlars, Stevan Bena, Otto Luttrop, Alfred Heiß, Hans Küppers, Rudi Brunnenmeier (kaptein), Peter Grosser og Hans Rebele.
Piz Aul
Piz Aul er eit fjell i Dei lepontinske Alpane i Sveits.
Kinesisk kursiv stil
Kursiv stil eller graskrift er ein kursiv stil av kinesisk kalligrafi og ein av dei fem grunnstilane.
Kursiv stil er raskast å skriva samanlikna med andre kinesiske kalligrafistilar. Dette er fordi teikna er forenkla og kvar strek kontinuerleg er lenkja til ein annan, slik at kvart skriftteikn blir skrive med eit einaste pennestrøk uten at penselen mistar kontakt med papiret.
Den utbreidde nemninga på skriftstilen, grasskrift, kjem av at teiknet 草 normalt tyder gras. Det har òg ei alternativ tyding som handskrift, manuskript, utkast eller skisse, som er den rette tydinga i denne samanhengen.
Stilen utvikla seg under Han-dynastiet (206 f.Kr.–220), då det byrja å bli vanleg å skriva med pensel og blekk. Seinare kom det òg til ein løpande stil, begge utvikla frå normalstilen og frå kansellispråket som tek betydeleg meir tid å skriva. På slutten av 100-talet hadde den kursive stilen modna. Den kanskje mest kjende meisteren som utøvde kursiv stil er Zhang Zhi (d. 192) som var pioner i stilen, og blir kalla «helgenen for kursiv stil» (草聖). Under Tang-dynastiet (618–907) blei den kursive stilen utvikla vidare til å bli meir kraftfull og uhemma. Nokre framifrå utøvarar av denne nyare kursive stile var Huaisu (737–799) og Zhang Xu, som var dei største utøvarane under dette dynastiet.
Tito Jackson
Toriano Adaryll «Tito» Jackson er ein amerikansk songar, den tredje eldste i den musikalske Jackson-familien frå Gary i Indiana, og ein av medlemene i The Jackson 5.
Biografi
Tito var med i The Jackson 5 heilt frå byrjinga, og ulikt fleire av dei andre syskena sine, satsa han ikkje på nokon solokarriere i ungdomen. Men han song solo på fleire av songane til gruppa, m.a. We Can Change The World. I 1985 deltok han saman med mange andre artistar på hit-songen We are the World, som skulle vera til hjelp for svoltofra i Afrika.
Tito har vore gift med Dolores Martes, og dei har tre søner saman. Desse tre, ofte omtala som «nevøane til Michael Jackson», danna gutegruppa 3T, som debuterte med soloalbumet Brotherhood i 1995. Særleg singelen Anything frå debutplata vart vidgjeten.
Just Like Gravity
Just Like Gravity er det andre studioalbumet til Crosby, Pevar og Raymond (CPR).
Trojan i Bulgaria
Trojan (bulgarsk Троян) er ein by og ein kommune i provinsen Lovetsj i Bulgaria. Kommunen omfattar byen Trojan og 21 andre busetnader.
Kommunen har eit areal på 893 km2. Ved folketeljinga i 2011 hadde kommunen 32 399 innbyggjarar, medan sjølve byen hadde 21 194 innbyggjarar. I 2012 vart busetnadene, og  innlemma i kommunen, slik at kommunen med dei noverande grensene hadde 21 335 innbyggjarar i 2011.
Busetnadene i kommunen er:
Oresjak
Oresjak (bulgarsk Орешак) er ein landsby i kommunen Trojan i provinsen Lovetsj i Bulgaria. Ved folketeljinga i 2011 hadde busetnaden 2 102 innbyggjarar. I 2012 vart busetnadene og  innlemma, slik at busetnaden med dei noverande grensene hadde 2 113 innbyggjarar i 2011.
Fylkesveg 130 i Aust-Agder
Fylkesveg 130 i Aust-Agder går mellom Bjørka og Midtstøl i Arendal kommune. Vegen er 1,9 km lang.
Shibolim
Shibolim (hebraisk skrift שִׁבֳּלִים, tyder Aks) er ein religiøs moshav sør i Israel. Han ligg nær Netivot og dekkjer 4 000 mål og høyrer til Sdot Negev regionale kommune. I 2008 hadde han 350 innbyggjarar.
Farkadóna
Farkadóna (gresk Φαρκαδόνα) er ein distriktsby og ein kommune i periferieininga Tríkala i periferien Thessalía i Hellas. Farkadóna ligg aust for Tríkala og grensar i sør mot periferieininga Kardítsa, i aust mot Lárisa.
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Kfar Maimon
Kfar Maimon (hebraisk skrift כְּפַר מַיְמוֹן, tyder 'Maimon-landsbyen') er ein religiøs moshav sør i Israel. Han ligg nær Netivot og dekkjer 5 000 mål og høyrer til Sdot Negev regionale kommune. I 2006 hadde han 284 innbyggjarar.
Landsbyen vart grunnlagd i 1959 av ein gar'in av Bnei Akiva-medlemmar og vart kalla opp etter Yehuda Leib Maimon, som var med på å signere under på den israelske sjølvstendeerklæringa og var den første religionminsteren i Israel.
Landsbyen vart åstad for ein ikkje-valdeleg stillingskrig mellom titusenvis av jødiske, israelske demonstrantar mot utrekkingsplanane til Israel frå Gaza, og det israelske politiet, som kringsette demonstrantane, som hadde starta i Netivot med jødiske busetjingar i Gaza som mål.
Messíni
Messíni (gresk Μεσσήνη) er ein by og ein kommune i periferieininga Messinía i periferien Peloponnes i Hellas. Messíni ligg vest for Kalamáta ut mot Messiníabukta.
Administrativ inndeling
Kommunen vart danna i 2011 ved at ein slo saman dei tidlegare kommunane Dei åtte tidlegare kommunane er no kommunaleiningar.
Ved folketeljinga i 2011 hadde kommunen 23 482 innbyggjarar, medan kommunaleininga Messíni hadde 9 889 og tettstaden med same namn 6 065 innbyggjarar.
Byar og tettstader
Dei største byane og tettstadene i kommunen er:
Fylkesveg 131 i Aust-Agder
Fylkesveg 131 i Aust-Agder går mellom Mørefjær og Haugereid i Arendal kommune. Vegen er 1,2 km lang.
Roy Steffensen
Roy Steffensen er ein norsk politikar (Frp) som sit som representant for Rogaland på Stortinget i perioden 2013-2017. Her er han medlem av transport- og kommunikasjonskomitéen. Steffensen er oppvaksen på Kvitsøy og er den første frå Kvitsøy som har fått fast plass på tinget. Roy Steffensen har budd både på Kvitsøy, i Stavanger og i Oslo.
Steffensen har arbeidd innan fiskeoppdrett i heimkommunen. Han meldte seg inn i Framstegspartiet i 1998, medan han tok økonomiske og administrative fag på vidaregåande i Stavanger. Frå 1998 til 2000 var han nestleiar i Rogaland FpU og frå 2003 til 2005 var han generalsekretær i FpU på landsbasis. I oktober 2011 vart han både varaordførar i heimkommunen Kvitsøy og rådgjevar for Frp si bystyregruppe i Stavanger. Året etter vart han nestleiar i Rogaland Frp. Før stortingsvalet 2013 stod han på tredjeplass på Frp si liste i Rogaland.
Roy Steffensen var også visepresident i Norges Biljardforbund 2006-2007 samt leiar i Christiania Biljardklubb 2005-2007.
1. serierunde i Tippeligaen 2000
1. runde i Tippeligaen 2000 starta laurdag 8. april med ein kamp mellom Stabæk og Rosenborg. Resten av runden vart spelt søndag 9. april. Både Brann og Vålerenga vann 4—1 i sine kampar mot høvesvis Vålerenga og Tromsø.
MP3-spelar
Ein MP3-spelar er eit lydavspelar for MP3-filer, eller audiostraumar. MP3-filer inneheld komprimert lyd, så MP3-spelarar inneheld ein kodek som dekodar filene til PCM. For avspeleing av MP3-filer lagra på platelagret i ein PC, eller frå ein audiostraum, vert det nytta MP3-spelarar realiserte som programvare. Berbare MP3-spelarar lagrar MP3-filene i eit flash-minne, eller eit miniplatelager, og dekodinga foregår ofte i ein ASIC.
T-baneringen
Ringen er ei dobbeltspora T-baneline i T-banenettet i Oslo som går mellom stasjonane Ullevål stadion på Sognsvannsbanen og Carl Bernes plass på Grorudbanen via Nydalen og Storo. Ved at lina er eit tverrsamand mellom desse to linene, skapar ho ei ringbane over desse to linene og fellestunnelen for T-banelinene gjennom sentrum. Lina, som har tre stasjonar med plattform mellom spora i staden for på kvar si side av spora, vart bygd i åra 2000 - 2006, og har ein stasjon, Nydalen stasjon, liggande under jorda.
Mellom stasjonane Ullevål stadion og Storo, og mellom stasjonane Sinsen og Carl Berners plass, går lina i tunnel, elles ligg ei stutt strekning forbi Grefsen jarnbanestasjon på Gjøvikbanen i dagen. Her er det òg eit spor som knyt T-banenettet til jarnbanenettet, og soleis gjer det mogleg å køyre vedlikehaldsmaskinar for skjenegangen frå jarnbanen over på T-banen. Men korkje T-banetoga eller toga på jarnbanen kan køyrast på det andre nettet.
Magharet Qasir Hafee
Magharet Qasir Hafee (arabisk skrift مغيرات خصير هافى) er det største grottenettverket i Hajarfjella. Det ligg bortanfor Buraimi, nær Al Ain i Dei sameinte arabiske emirata. Det er det einaste kjende grottenettverket i Emiratane. Magharet Qasir Hafee har 450 meter med sjakter, passasjar og kammer til ei djupne på 96 meter.ref>http://www.visitabudhabi.ae/en/uae.facts.and.figures/country.size.aspx
Tilkomst
Berre erfarne grotteklatrarar har løyve til å gå inn i grotta, og ho er generelt ikkje open for publikum. Al Hoota-grotta ligg i nærleiken, ved foten av Jabal Shams på vestsida av Hajarfjella i Oman.
T-baneringen
Mellom Sinsen stasjon på Ringen og Økern stasjon på Grorudbanen går T-banelina Lørenbanen, ferdig i 2016. Denne banen gjer det mogleg å køyre tog mellom sentrum av Oslo og Groruddalen over Sognsvannsbanen - Ringen - Lørenbanen - Grorudbanen.
Moreb-sanddyna
Moreeb-sanddyna er ei sanddyne 25 km sør for Liwa-oasen i Abu Dhabi i Dei sameinte arabiske emirata. Dei er dei høgaste sanddynene i Emirata og nokre av dei høgaste i verda.
Moreeb-dyna er kring 120 meter høg, 206 meter over havet, med ei helling på 50 grader. Sanddyna er 1600 meter lang.
Utkleding
Utkleding eller å kle seg ut er det å ta på seg klede og eventuelt masker eller sminke på ein slik måte at ein går inn i ei anna rolle enn den ein har til vanleg. Ein kan til dømes kle seg ut til leik, ulike høgtider og festivalar, som del av eit yrke, ein hobby eller av andre grunnar. Utkleding kan hjelpa ein person til å gå inn i ei ny rolle og for andre til å godta rolla, det kan fungera som underhaldning eller som aktivisme. Ved hjelp av utkleding kan ein til dømes gå inn ei ny samfunns- eller yrkesrolle, endra alder eller kjønn, bli uattkjenneleg, likna ein kjend figur eller kjendis, dyr, ting, fabelvesen eller liknande.
Utstyr
Ein kan kle seg ut med tilfeldig valde klede, til dømes kan barn bruka vaksenklede eller ein kan bytta klede med andre. Det går an å ha ei samling utkledingsutstyr i til dømes ei eiga utkledingskiste. Det går også an å laga eit eige kostyme, eller ein kan leiga eller kjøpa eit i eigne utkledingsbutikkar eller leikebutikkar.
Høve
Både barn og vaksne kan kle seg ut for å driva ulike typar rollespel. Utkleding er elles vanleg ved visse høgtider og festivalar, som saturnalia i eldre tid og karneval, jul, halloween, Gay Pride-arrangement og lokale festivalar i nyare. Høvet for utkledinga kan vera heilt spesifikt, som opptog, festar, spel, danseopptredenar, idrettstilstellingar og liknande.
Det er vanleg å kle seg ut i samband med skodespel, opera- og danseframsyningar og liknande, og ved ein del attraksjonar og tilstellingar. Maskeradeball og halloween- og karnevalsfestar er døme på festar der gjestene er forventa å kle seg ut. I historisk gjenskaping og ved ein del museum kan det vera ønskeleg å kle seg ut som historiske personar, gjerne med så autentiske klede og utstyr som mogleg. I moroparkar kan tilsette kle seg ut som maskotar eller fantasifigurar, i skrekkhus som skumle figurar og så bortetter.
Ein kan også bruka utkleding for å få merksemd, anten som del av aktivisme, reklame eller som del av ein opptreden, til dømes som gjøglar, klovn, sirkusartist eller levande statue.
Tradisjonar
I nordlege Europa har ein særleg tradisjon for å kle seg ut midtvinters for å gå julebukk, til mumming og festivalar som shetlandske Up Helly Aa, knytt til figurar som Krampus, Percht eller liknande. Sør i Europa finst det fleire karnevalstradisjonar, særleg knytt til fastetida, men også elles, der ein kan halda opptog, tradisjonelle spel eller folkefest i utkleding. Karnevalet i Venezia er velkjend, men lokale tradisjonar finst overalt, som slovensk kurentovanje med saueskinnsdrakter, kroatisk zvončari der ein ber dyrehovud med horn og raud tunge, tysk Strohbär (stråbjørn) og andre. I Italia finst også fleire tradisjonar for å kle seg i historiske klede i samband med palioar, tevlingar der ulike bydelar kjempar mot kvarandre. Den jødiske tradisjonen med å kle seg ut under feiringa av purim oppstod også i Europa.
Europeiske utkledingsskikkar har også spreidd seg og blitt omforma i ei rekkje europeiske koloniland, som Karibia, Latin-Amerika og Filippinane. Slike skikkar av blanda opphav er til dømes diablada frå Andesområdet, der dansarar kler seg ut som djevlar og englar, karneval i Brasil og Karibia. Dans med masker og utkleding er også kjend frå Nord-Amerika, som bisondansar blant prærieindianarar for tida då bisonen vende tilbake, eller masker brukt til formidling blant yupikfolk i vintertida.
I kinesisk tradisjon kan utøvargrupper kle seg ut som drakar eller løver og dansa ved nyttår og nasjonaldagar. I Indonesia finn ein liknande dansar med barongdyr og andre maskekledde figurar.
I India finst ulike lokale tradisjonar for utkleding. Høgtida onam i Kerala er til dømes knytt til pullikali, der menn kler seg ut som kattedyr som løver og tigrar, og kummattikali, der omvandrande dansarar kler seg ut med masker og gras. I samband med hinduhøgtider som Krisjna-djanmasjtami kan barn kle seg ut som gudar, som Radha og Krisjna.
Innan afrikansk yorubatradisjon er egungun ein utkledingstradisjon knytt til forfedredyrking. Makishi er ein skikk knytt til overgansseremoniar for ungdom blant fleire folkegrupper i det sørlege Afrika der gutar eller unge menn kler seg ut som kvinner med ein kroppsdekkande drakt og maske. Dogonane sin damadans med masker er tradisjonelt ein dødsskikk, men blir i nyare tid særleg framført for turistar.
Cupvinnarcupfinalen i fotball 1977
Cupvinnarcupfinalen i fotball 1977 fann stad på Olympisch Stadion i Amsterdam 11. mai 1977, framfor 65 000 tilskodarar. vesttyske Hamburger SV vann finalen, den 17. i sitt slag, med siffera 2-0 mot tittelforsvarar RSC Anderlecht frå Brussel.
Kampen
Etter ein mållaus fyrste omgang tok det over halvtimen av den andre før det vart endring i målprotokollen. Hamburg vart då tildelt straffespark og venstrevengen Georg Volkert netta sikkert. Ti minuttar seinare la den sentrale midtbanespelaren Felix Magath på til sluttresultatet 2-0.
Engelendaren Pat Partridge dømde kampen.
Laga
Hamburg sitt vinnarlag bestod av: Rudi Kargus, Manfred Kaltz, Hans-Jürgen Ripp, Peter Nogly (kaptein), Peter Hidien, Caspar Memering, Felix Magath, Ferdinand Keller, Arno Steffenhagen, Willi Reimann og Georg Volkert, alle saman vesttyskarar.
Anderlecht mønstra fylgande mannskap: Jan Ruitewr, Gilbert Van Binst, Erwin Vandendaele (kaptein), Jean Thissen, Hugo Broos, Jean Dockx, Ludo Coeck, Arie Haan, François Van der Elst, Peter Ressel og Rob Rensenbrink.
Barelias
Barelias ligg kring 900 meter over havet, kring 51 km frå Beirut.
Bar Elias er den største sunnibyen i Bekaadalen. 15-20% av innbyggjarane i byen er kristne, hovudsakleg gresk-ortodokse og maronittar.
Cupvinnarcupfinalen i fotball 1967
Cupvinnarcupfinalen i fotball 1967 fann stad på Bystadion i Nürnberg i dåverande Vest-Tyskland den 31. mai 1967, framfor 69 480 tilskodarar. Etter ekstraomgangar sikra vesttyske Bayern München seg meisterpokalen med siger 1-0 over Rangers FC frå Glasgow. Finalen var den 7. i sitt slag og det var andre gongen det skotske tapte ein cupvinnarcupfinale.
Kampen
I ein sjansefattig kamp makta ingen av laga å skåre i ordinær tid. Fyrst då Bayerns midtbanespelar Franz Roth lobba over Rangers-målvakta i det 109. minutt vart det nettsus. Og fleire mål kom ikkje.
Concetto Lo Bello frå Italia dømde kampen.
Laga
Bayern München sitt vinnarlag bestod av: Sepp Maier, Hans Nowak, Werner Olk (kaptein), Franz Beckenbauer, Peter Kupferschmidt, Franz Roth, Dieter Koulmann, Rudolf Nafziger, Rainer Ohlhauser, Gerd Müller og Dieter Brenninger.
Rangers FC mønstra fylgjande mannskap: Norrie Martin, Kai Johansen, Ronnie McKinnon, John Greig (kaptein), David Provan, Sandy Jardine, Dave Smith, Willie Henderson, Roger Hynd, Alex Smith og Willie Johnston.
Short Sunderland
Short S.25 Sunderland var eit britisk firemotors sjøfly som vart utvikla for Royal Air Force av Short Brothers. Flyet var basert på sjøflyet Short Empire, og prototypen flaug fyrste gong 16. oktober 1937. Namnet er teke frå byen Sunderland i England.
Sunderland i militær teneste
Flyet var eit av dei kraftigaste og mest robuste sjøflya under andre verdskrigen. Det vart brukt i patruljeteneste og anti-ubåtkrigføring i dei fleste krigsområda. I Noreg vart Short Sunderland nytta av 330 skvadron.
Land som nytta Sunderland:
Sunderland i sivil teneste
Etter krigen vart ei rekkje av Sunderland-flya konverterte til sivile passasjerfly. Desse fekk nemninga Short Sandringham.
Abu al Abyad
Abu al Abyad (tidlegare Abu al Jirab) er den største av kring 200 øyar langs kysten av Dei sameinte arabiske emirata. Ho ligg i emiratet Abu Dhabi og har eit areal på 306 km². Av busetnader på øya finn ein mellom andre Al Jirab, Bū Līfīyāt og Jazirah.
Den austlege delen av øya heiter Al Jirab.
Mlilot
Mlilot (hebraisk skrift מְלִילוֹת, tyder Bunt med moden kveite) er ein religiøs moshav sør i Israel. Han ligg nær Netivot og dekkjer 4 000 mål og høyrer til Sdot Negev regionale kommune. I 2006 hadde han 240 innbyggjarar.
Piz Ault
Piz Ault er eit fjell i Glarus-Alpane i Sveits.
Mlilot
Landsbyen vart grunnlagd i 1953 av immigrantar frå Iran og Kurdistan, og heitte først Sharsheret Gimel.
Piz Ault
Tre ryggar går opp mot toppen. Grensa mellom kantonen Uri og kantonen Graubünden går langs den austlege og nordlege ryggen. Fjellet ligg i kommunane Disentis/Mustér og Tujetsch i sør og Silenen i nordaust. Ein skiheis går opp til 200 meter nedanfor toppen frå Disentis.
Songs for Survivors
Songs for Survivors er det femte studioalbumet til den britiske musikaren Graham Nash, gjeve ut i juli 2002. Det var det første soloalbumet hans på 16 år.
Trimurti
Trimurti (sanskrit trimūrti, devanagari त्रिमूर्ति, ‘tre former’) er eit omgrep i hinduismen om ei guddommeleg treeining, sett saman av Brahma, Visjnu og Sjiva. Dei tre har ulike kosmiske funksjonar: Brahma står for skapinga, Visjnu for å oppretthalde og verna, medan Sjiva er øydeleggjaren eller omformaren. Dei tre guddommane er også blitt kalla «den hinduistiske triaden» eller «den store treeininga»
I dei største noverande retningane innan hinduismen har Brahma ingen framtredande plass, medan anten Visjnu, Sjiva eller Devi blir oppfatta på monoteistisk vis som Isjvara. I den fjerde store noverande retningen i hinduismen, advaita-vedanta, er alle guddommar (særleg Visjnu, Sjiva, Devi, Surya, Ganesja og Skanda/Murugan) rekna som likeverdige manifestasjonar av brahman. Blant mange vaishnavaer lever oppfatninga i modifisert form: Brahma og Shiva kan reknast som mindre openberringsformer av Visjnu.
Restauranten Under
Under er ein restaurant på Båly i Lindesnes kommune. Han er blitt kjend på grunn av bygninga, som delvis er under sjøoverflata. Dette gjer den til den fyrste undersjøiske restauranten i Europa. Bygninga er teikna av Snøhetta. Kjøkenet blir styrt av danske Nicolai Ellitsgaard. Restauranten opna 20. mars 2019 og hadde per mars 2019 fått inn over 7500 bordbestillingar.
Under blei tildelt utmerkinga Betongtavlen for 2019. I 2020 fekk restauranten ei stjerne i Michelinguiden, og dei fekk ei på nytt i 2021.
Det er to andre undersjøiske restaurantar i verda, i Dubai og på Maldivane.
Prisar
Under fekk mykje merksemd i tida før og etter opninga. I 2019 fekk restauranten Betongtavlen, ein pris for miljømessig, estetisk og teknisk framifrå bruk av betong. Bygget vann også "Wallpaper Design Award for Best New Restaurant". I januar 2020 fekk bygget DOGA heidersmerket for 2020.
Mireille Bauer
Gjennom kjærasten Pierre Moerlen arbeidde ho første gongen med Gong under innspelinga av Angel's Egg og You før ho vart med i bandet for fulltid. Ho slutta i bandet og vart med i progressiv rock/fusion-bandet Edition Speciale (1978-1979). På denne tida budde ho med Gong-bassisten Francis Moze.
I 1980-åra spelte ho i bandet til John Greaves i lag med François Ovide. Dei gifta seg seinare og fekk to barn.
Ho arbeidde sidan med Art Zoyd i 1990-åra
Jermaine Jackson
Jermaine La Jaune Jackson er det fjerde eldste barnet i familien Jackson frå Gary, Indiana, og ein av medlemene i The Jackson 5. Han er mest kjend som songar, men spelar også el-gitar og bassgitar.
Hypersalt innsjø
Hypersalt innsjø viser til ein saltsjø med særs høg konsentrasjon av salt som natriumklorid, høgare enn sjøvatn som ligg på rundt 3,5 % eller 35 gram per liter. Det høge saltinnhaldet gjev større oppdrift i slike sjøar enn i andre. Det finst hypersalte sjøar i alle verdsdelar, særleg i tørre eller halvtørre regionar.
Jermaine Jackson
Biografi
Jermaine var med i The Jackson 5 heilt frå byrjinga, men trekte seg i 1975 for å driva solokarriere. Han vart då erstatta av veslebroren Randy Jackson. Jermaine vart med att ein periode ifrå 1984 fram til bandet meir eller mindre gjekk i oppløysing. Jackson voks opp som Jehovas vitne, men har i vaksen alder konvertert til islam. Han har sju born med 3 ulike kvinner.
Hypersalt innsjø
Slike sjøar gjev dårlege levekår til dei fleste organismar, men inneheld særskilde mikroorganismar og krepsdyr som trivst i miljø med høg salinitet. Nokre av desse organismane går inn i ein dvaletilstand om dei blir uttørka. Nokre av desse artane skal ha eksistert i over 250 millionar år.
Jermaine Jackson
Diskografi
Som soloartist gav han ut si fyrste plate i 1972, og fram til i dag har han gjeve ut i alt tjue album, 13 studioplater og 7 samleplater.
Hypersalt innsjø
Den saltaste innsjøen i verda er Don Juan Pond på Antarktika. Volumet ligg på rundt 3000 m³, men endrar seg stadig. Saliniteten i Don Juan Pond ligg på over 44 %, det vil seia 12 gonger så salt som sjøvatn. Den høge saliniteten gjer at sjøen ikkje frys sjølv i temperaturar under −50 °C. I det kringliggjane området, McMurdo Dry Valleys, finst det fleire store hypersalte sjøar, til dømes Lake Vanda, med ein salinitet på over 35 % (10 gongar saltare enn sjøvatn). Dei er isdekte om vinteren.
Den saltaste sjøen utanfor Antarktis er Assalsjøen i Djibouti, som har ein salinitet på 34,8 % (10 gongar saltare enn sjøvatn). Den best kjende hypersalte innsjøen i verda er truleg Daudehavet (34,2 % salinitet i 2010), som skil Israel og Vestbreidda frå Jordan. Dette er den djupaste hypersalte sjøen i verda. Araruama-sjøen eller -lagunen i Brasil er den største hypersalte sjøen i verda.
Great Salt Lake er ein annan kjend hypersalt sjø som ligg i Utah i USA. Han har ein overflate som er rundt tre gonger så stor som Daudehavet, men er grunnare og har større variasjon i saltinnhaldet. Salinitetet varierer mellom 5 og 27 %, frå like over til 7,7 gonger saltinnhaldet i sjøvatn.
Rich Williams
Richard John «Rich» Williams er ein USA-amerikansk gitarist, mest kjend som medlem av Kansas, der han vore medlem sidan debuten i 1974. Williams mista det høgre auget sitt som barn i ei fyrverkeriulukke. I mange år gjekk han med glasauge, men har i dag ein lapp over auget i staden.
I byrjinga delte Williams gitarspelinga med Kerry Livgren. Seint i 1980-åra spelte han og Steve Morse sologitar i bandet. Etter forskjellige besetningsendringar i Kansas, var Williams den einaste gitaristen i bandet, fram til Zak Rizvi kom inn i bandet i 2016. Williams og Phil Ehart er dei einaste to som har vore medlem i Kansas heile vegen og spelt på alle albuma deira.
Jacek Wszoła
Jacek Roman Wszoła er ein polsk, tidlegare friidrettsutøvar frå Warszawa, som konkurrerte i høgdehopp. Han vart olympisk meister i øvinga i 1976 og tok sølv fire år seinare. I tida 1974-88 vann Wszoła elleve polske meisterskap i høgdehopp.
Aktiv
Wszoła høyrde til mellom dei beste høgdehopparane allereie som 17-åring. I 1974 svinga han seg over 2,20 m, og han vart same sesongen nummer fem i europameisterskapen med 2,19 m. Året etter vart han junior-europameister med eit hopp på 2,22 m i Athen.
Under OL 1976 i Montreal var han ein av dei som ikkje let seg sette ut av eit ausande regnver. Saman med arrangørlandet sin Greg Joy klarte han 2,23 m i fyrste forsøk, men vart den einaste som gjekk over 2,25 m og tok ein høgst overraskande gullmedalje. I 1977 vann han høgdetevlinga både i innandørs-EM i San Sebastian og universiaden i Sofia.
Wszoła vart polsk meister i høgdehopp elleve gongar. Fyrst vann han sju år på rad; 1974-1980, og deretter i 1982, 1984, 1985 og 1988.
Yap
Yap er ei øy og ein delstat i Mikronesiaføderasjonen i det vestlege Stillehavet. Yap er kjent for den tradisjonelle valutaen sin, rai-steinar, store steinpengar som framleis kan nyttast som symbolske gåver.
Geografi
Øya Yap ligg blant dei vestlege Karolinane i Mikronesia, ca. 1200 km austom Filippinane. Saman med dei mindre øyane Gagil-Tomil, Maap og Rumung dannar ho Yapøyane, som er omslutta av eit korallrev. Yapøyane er òg hovedområdet i delstaten Yap òg kalla Yap-State. Delstaten består omfram Yapøyene av rundt 145 øyar og atollar kalla Outer Islands («Dei ytre øyane»), der dei største er Ngulu, Ulithi, Sorol, Eauripik, Woleai, Ifalik, Faraulep, Lamotrek og Satawal. Innbyggjartalet i delstaten ligg på rundt 11 000, der ca 70 % bor på Yapøyene, dei fleste i hovudstaden Colonia på austsida av hovudøya.
Lufthamna til øya heiter Yap International (IATA-flyplasskode: YAP) og ligg sørvest for Colonia.
Historie
Yapøyene har truleg vore busett sidan cirka 3000 f.Kr. Dei vart oppdaga av europearar i januar 1528 av den spanske kapteinen Álvaro dei Saavedra.
Tyskland kjøpte øygruppa i 1899 og han vart då ein del av Tysk Ny-Guinea. Under første verdskrigen vart området okkupert av Japan i oktober 1914. Japan heldt forvaltningsmandatet over området ved Versaillesfreden i 1919.
Under andre verdskrigen vart øygruppa brukt som fly- og flåtebase av Japan fram til området vart erobra av USA i 1945.
I 1947 vart Yapøyane og resten av Karolinane av SN slått saman til US Trust Territory of the Pacific Islands, forvalta av USA.
Den 10. mai 1979 vart den autonome føderasjonen Mikronesia danna med lokalt sjølvstyre og den 3. november 1986 vart landa sjølvstendig.
Sivert Bjørnstad
Sivert Haugen Bjørnstad er ein norsk Frp-politikar som representerer Sør-Trøndelag på Stortinget 2013-2017. I denne perioden er Bjørnstad den yngste av stortingsrepresentantane. På tinget er han medlem i Kyrkje-, utdannings- og forskingskomitéen.
Sivert Bjørnstad meldte seg inn i FpU i 2005. Etter dette har han hatt ei rekkje lokalpolitiske verv, mellom anna formann i Trondheim FpU, formann i Sør-Trøndelag FpU og 2. nestformann i Framstegspartiets Ungdom. Bjørnstad studerer økonomi og administrasjon ved Trondheim Økonomiske Høyskole.
Harbor LP
Harbor LP er debutalbumet til den finske hiphopartisten tomppabeats. Albumet inneheld 39 mjuke og rolige «beats».
Jøkelen
Jøkelen eller Mount Elkins er eit mørkt, bratt fjell med tre store toppar, det høgaste på 2300 moh. Denne toppen ligg i Napier Mountains i Enderby Land. Enderby Land er ein del av Australsk Antarktis i Aust-Antarktis. Fjellet vart kalla opp etter Terence James Elkins, ein forskar på ionosfæren under Australian National Antarctic Research Expeditions ved Mawson-stasjonen i 1960.
Plassering
I nærleiken av Jøkelen ligg Cape Batterbee (9,2 km mot nord), Young Nunataks (7,4 km i sør), Sørtoppen (30 km i aust), Newman Nunataks (2,6 km i vest), Mount McMaster (9,7 km i vest), og Kjerringa (5,7 km i nordaust). Den næraste forskingsstasjonen er Mawson-stasjonen, ein australsk forskingsstasjon mot søraust. Molodjozjnaja-stasjonen, ein tidlegar sovjetisk forskingsstasjon som vart lagt ned i 1989, ligg sørvest for Mount Elkins.
Anjar
Historie
Byen vart grunnlagd av omajade-kalifen al-Walid I på byrjinga av 700-talet, som ein palassby. Historikaren Jere L. Bacharach hevdar det var sonen til al-Walid, Al-Abbas, som grunnla Anjar, kring 714. Han siterer den bysantinsk-greske historikaren Theofanes bekjennaren som skreiv at al-Abbas bygde byen. Sjølve bygginga vart gjort av arbeidarar frå Anatolia og koptiske handverkarar frå Egypt.
Etter å ha stått tom i seinare år, vart Anjar busett på ny i 1939 med fleire tusen armenske flyktningar frå Musa Dagh-området i Tyrkia. Nabolaga i landsbyen er kalla opp etter dei seks landsbyane i Musa Dagh: Haji Habibli, Kebusiyeh, Vakif, Kheder Bek, Yoghunoluk og Bitias. Det syriske forsvaret valde Anjar som ein av hovudbasane sine i Beqaadalen.
Boogie
Boogie er ein repeterande, swing-note eller shuffle-rytme, nytta i blues. Det vart opphavleg spelt på piano i boogie-woogie-musikk. Den karakteristiske rytmen og kjensla til boogie vart så tilpassa for gitar, kontrabass og andre instrument. Den tidlegaste innspelinga av ein boogie-woogie-song var i 1916. Innan 1930-åra var hadde swingband som Benny Goodman, Glenn Miller, Tommy Dorsey og Louis Jordan alle store hittar. Innan 1950-åra vart boogie ein del av dei nye stilartane rockabilly og rock and roll. Seint i 1980- og tidleg i 1990-åra gav countrybadn ut countryboogie-musikk.
Kastanjetannvaktel
Kastanjetannvaktel (Odontophorus hyperythrus) er ein bakkelevande fugl i tannvaktelfamilien og er endemisk for Colombia med utbreiing i sentrale og vestre del av Andesfjella i Colombia.
Skildring
Kastanjetannvaktlar er 25 til 29 centimeter i kroppslengd og kan vege i området 350 til 390 gram, der hannfuglar er tyngst. Fjørdrakta er i det store kastansjebrun, men med mørk brun overside og svarte sjatteringar. Rundt auga og øyra er fjørene grå til kvite. Nebbet er svart, beina lysare grå og kan ha blåleg tone. Arten syner kjønnsdimorfisme i fjørdrakta ved at hofulgar har meir grått, bryst og buk har mørk gråleg farge, men strupeområdet er som hos hannar.
Det naturlege habitatet for denne tannvaktelen er høgtliggande, subtropiske skogar, i høgder på 1600-2800 moh.
Kastanjetannvaktlar søkjer føde i nedfallslauv på bakken og tar bær og frø. Dei kan opptre i grupper på opptil 9 individ og er mest sannsynleg standfuglar. Forplantingsbiologien er lite kjent. Ein trur fuglar av denne arten kan legge egga i april til mai månad.
Fleet Point
Fleet Point er eit kupert nes 4 nautiske mil nordvest for Tent Nunatak på austkysten av Graham Land i Antarktis. Neset har ein rygg som varierer frå 260 til 870 moh. Neset vart fotografert under fleire amerikanske ekspedisjonar frå lufta: U.S. Antarctic Service, 1939–41; Ronne antarktiske forskingsekspedisjon, 1947–48; U.S. Navy 1968. Det vart kartlagd av British Antarctic Survey (BAS) 1963–64, og vart namngjeve av UK Antarctic Place-Names Committee etter Michael Fleet i BAS-laget på Larsen isbrem, 1963–64.
Fylkesveg 133 i Aust-Agder
Fylkesveg 133 i Aust-Agder går mellom Tjønnimellom og Helleheia i Arendal kommune. Vegen er 1,1 km lang.
Piz Bacun
Piz Bacun er eit fjell i Bregagliafjella (Dei sveitsiske Alpane), i Graubünden i Sveits.
Delikatesseforretning
Delikatessebutikk eller delikatesseforretning er ein butikk som sel visse delikatesser til forbrukarar. Ein slik butikk vil ofte ha eit utval ulike matvarer og ingrediensar, som ostar, fisk, kjøtprodukt, matoljer, salatar, sausar, sylteprodukt bakverk og søtsaker. Nokre stader kan delikatessebutikkane også selja vin og liknande. Delikatesseforretningar kan selja mat som er sjeldnare, dyrare, meir eksotisk og ofte meir tradisjonell enn det ein får i andre utsal. Ofte er matvarene lekkert vist fram i kjøledisk, på bord, hyller eller hengjande, og dei blir ofte delt opp og pakka inn av betjeninga, til skilnad frå sjølvbetening.
Ein del delikatessebutikkar har også servering, som ein tilknytt kafé. Stormagasin kan ha delikatesseavdelingar. Vidare har mange større supermarknader område som kan minna om delikatessebutikkar, som kjøt-, fisk- eller ostediskar.
På engelsk er ein delikatesseforretning ofte kjend som delicatessen, avleidd frå den tyske fleirtalsforma Delikatessen, eller forkortinga deli. I Nord-Amerika kan deliar fokusera på servering og/eller sal av mat til å ta med vekk, utan at matvarene nødvendigvis er rekna som delikatesser.
Amfitrite
Amfitrite (gamalgresk Ἀμφιτρίτη) er ei sjøgudinne i gresk mytologi. Ho held ein fisk eller ein trident i handa, liksom ektefellen Poseidon. Amfitrite var mellom anna mor til havmannen Triton, sjødyr og sjømonster.
Ho er òg kjent som Halosydne (gamalgresk Ἁλοσύδνη, som betyr 'sjøfostra') i nokre gamle greske tekstar.
I romersk mytologi svarar ho til Salacia, ei gudinne for saltskummet som er ektefellen til Neptun.
Alexander Horváth
Klubbspel
Midtstopparen Horváth spelte på Dynamo Žilina i dei fem åra 1958-62, tapande cupfinalist i 1961. Sidan var han aktiv på Slovan Bratislava frå 1963 til -70. Med laget frå Bratislava vart han nasjonal cupmeister i 1968. Året etter tok Slovan seg til finalen i cupvinnarcupen 1969. Horváth var kaptein for det slovakiske mannskapet som spelte fin fotball og vann 3-2 mot FC Barcelona. Etter han vart tsjekkoslovakisk seriemeister med Slovan i 1970, flytta Horváth til Belgia og spelte for DC Molenbeek i 1-2 år.
Landslagsspel
Horváth spelte 26 landskampar i tida 1964-70, skåra 3 mål på landslaget. Det siste målet kom på Ullevål stadion i Oslo 13. mai 1970, då han la på til sluttresultatet 2-0 mot eit tamt norsk lag. Han var lagkaptein i dei siste 10 kampane, avslutta landslagstida med å spele to av dei tre kampane til Tsjekkoslovakia under VM i fotball 1970 i Mexico.
Amfitrite
Familie
Familiebanda hennar er ikkje tydelege, sidan ulike forfattarar beskriv ulike foreldre.
Foreldre og besteforeldre
Foreldra hennar er sjøguden Nereos og okeanida Doris. Amfitrite er ei av dei mange døtrene deira, nereidene, vanlegvis femti av dei. Besteforeldra er Pontos («havet») som farfar og Gaia («jorda») som farmor, med havguden Okeanos som morfar og havnymfa Tethys som mormor.
Kragetannvaktel
Den sjeldne kragetannvaktelen, Odontophorus strophium, er ein liten bakkelevande fugl. Denne vesle medlemmen av tannvaktelfamilien lever i store eikeskogrestar i den austlege Cordillera, stort sett i avgrensa område innanfor søraustlege Santander, men òg i grenseområdet mot Boyacá, begge er departement i Colombia.
Deva i hinduismen
Deva (देव med devanagariskrift) er eit sanskritord for gud. Det blir brukt om gudar i hinduismen, særleg om vediske gudar. I vedisk mytologi står devaene i motsetnad til asuraene, ein slags demonar eller motgudar. Eit anna namn på devaene er sura.
Kragetannvaktel
Skildring
Kragetannvaktlar er som andre tannvaktlar skjerre fuglar, har korte venger, nakke og hale. Denne arten er 25,5 til 27 centimeter i kroppslengd og kan vege rundt 300 gram. Mykje av fjørdrakta gjev eit brunt inntrykk, men han har kraftige markeringar i svart-kvitt i andletet. Dette er einaste tannvaktelarten som har eit band i svart og kvitt rundt heile strupen. Undersida er generelt lysare enn oversida, brystet har diffuse lyse flekker. Kjønnsdimorfismen syner seg ved at hofuglen har mørkt grått i undersida og er meir spraglete i på hovudet. Hoa har og meir kvitt og mindre svart sentralt i strupeområdet, og har mindre tydelege flekker på halsen eller brystet.
Frank Jenssen
Frank Josef Jenssen er ein norsk tidlegare politikar for Høgre. Den 13. januar 2017 blei han utnemnd til fylkesmann i Trøndelag, som blei eit nytt fylkesmannembete 1. januar 2018 etter at Nord- og Sør-Trøndelag vart slått saman.
Kragetannvaktel
Skildring
Det naturlege habitatet for denne tannvaktelen er høgtliggande, subtropiske og tempererte skogar, hovudsakleg av eik og laurbærtre. Fuglen har berre vore observert i høgder på 1600-2050 moh., men ein trur han har ei vertikal utbreiing mellom 1500 og 2500 moh. Arten er sannsynlegvis avhengig av å leve i opphavleg skog gjennom delar av livssyklusen sin, men han har òg blitt plassert ut i degraderte habitat og i sekundærskog.
Føda for kragetannvaktlar er frukt, frø og leddyr. Fuglen sin hekkesesong ser ut til å falle saman med toppar i årleg nedbør mars-mai og september-november.
Han var tidlegare klassifisert som kritisk truga av IUCN. Men ny forsking har vist at det å vere ikkje så sjeldan som tidlegare trudd, ca. 2000-4300 individ totalt. Følgjeleg blei statusen endra til truga (EN) i 2008, jamvel om storleiken på populasjonen er trudd å vere minkande.
Dave Hope
Dave Hope er ein amerikansk bassist som spelte i det amerikanske progressive rockebandet Kansas frå 1970 (den første utgåva) fram til bandet først vart oppløyst i 1983.
The Endless River
The Endless River er det 15. studioalbumet til det britiske rockebandet Pink Floyd, utgjeve 7. november 2014. Det er produsert av David Gilmour, Martin Glover, Andy Jackson og Phil Manzanera og er det første studioalbumet til bandet på 20 år, etter The Division Bell frå 1994. Det er òg det første albumet til bandet etter klaverspelar og medlem Richard Wright døydde. Han medverkar på albumet, frå innspelingar gjort i 1993. Det er òg det tredje studioalbumet til bandet etter at Roger Waters forlét bandet i 1985.
Albumet er skildra som «svanesongen» til Wright, og er hovudsakleg eit instrumentalt album, som hovudsakleg består av ambient musikk. Albumet er basert på musikk som bandet spelte inn i lag med Wright under innspelinga av The Division Bell i 1994.
Bakgrunn
Etter at Roger Waters slutta i bandet 1985, og han prøvde å oppløyse bandet med søksmål, leia gitaristen David Gilmour Pink Floyd i lag med trommeslagaren Nick Mason. Sjølv om klaverspelaren Richard Wright slutta i bandet etter The Wall-turneen, vart han invitert attende i bandet av Gilmour og Mason, då Waters forsvann ut. Han var eit fulltidsmedlem att i bandet under innspelinga av det fjortande studioalbumet deira, The Division Bell, som kom ut i 1994. Bandet spelte inn to studioalbum med Gilmour som frontmann, A Momentary Lapse of Reason i 1987 og The Division Bell i 1994.
Deva i hinduismen
Deva eller kortforma Dev er også brukt som mannsnamn blant hinduar. Ordet er vanleg i samansetjingar med gudenamn (som Rama, «Ramdev» eller «Ramadeva») og eigenskapar (som «Visjvedevas», ‘all-gudane’, og «Devanampiya», ‘elska av gudane’, eit namn brukt av Asjoka den store).
Ordsoge
Hokjønnsforma av «deva» er «devi». Det finst liknande ord i mange indoeuropeiske språk, til dømes som dievas på litauisk, deus på latin og tívar på norrønt. Namnet på skaparguden Dyaus er i slekt med ordet «deva». Ordet finst også i namnet på skrifta devanagari.
The Endless River
Innspeling
The Endless River er basert på materiale som opphavleg vart innspeling i 1993 og 1994 i samband med innspelinga av The Division Bell, som fann stad i Britannia Row Studios og ombord på Astoria, der Pink Floyd òg delvis spelte inn A Momentary Lapse of Reason og David Gilmour spelte inn On an Island. Materialet er av trommeslagaren Nick Mason skildra som ambient musikk, og var opphavleg meint å kome ut tidlegare med tittelen The Big Spliff. Etter klaverspelaren Richard Wright døydde, gjekk både David Gilmour og Nick Mason attende til studio for å arbeide vidare med The Big Spliff, og inviterte musikarar og produsentar i studio for å arbeide med dei på eit nytt Pink Floyd-albumet The Endless River var opphavleg meint å vere eit instrumentalt album, men korvokalistar som Durga McBroom vart invitert inn i studio i desember 2013, og Gilmour syng solo på minst ein song på albumet, med tekst skriven av Polly Samson. McBroom sa om innspelingsprosessen: